ಇಂಗ್ಲಿಷ್ ಪ್ರೊಫೆಸರಾದರೂ, ಕನ್ನಡಕ್ಕೆ ಅಮಿತವಾದ ಸೇವೆ ಸಲ್ಲಿಸಿದ ಮತ್ತೊಬ್ಬ ಮಹನೀಯರು ಶ್ರೀ <MASK>ನವರು - ತಮ್ಮ ಗುರುವಾದ ಆಚಾರ್ಯ ಬಿ.ಎಂ.ಶ್ರೀಕಂಠಯ್ಯನವರ ಉಜ್ವಲ ಪಥದಲ್ಲೇ ಮುಂದುವರಿದವರು.  ಸರಳತೆ-ಸೌಜನ್ಯದಿಂದಲೂ, ಹೃದಯ ವೈಶಾಲ್ಯದಿಂದಲೂ, ವಿನಯಭರಿತ ವಿದ್ವತ್ತಿನಿಂದಲೂ ಸಕಲರ ಗೌರವಕ್ಕೂ ಸೌಹಾರ್ದಕ್ಕೂ ಪಾತ್ರರಾದವರು.  ಅವರಿಗೆ ೫೫ ವರ್ಷ ತುಂಬಿದ ಮತ್ತು ಸರ್ಕಾರಿ ಸೇವೆಯಿಂದ ವಿಶ್ರಾಂತಿ ಪಡೆದ ಸಂದರ್ಭದಲ್ಲಿ ಕಳೆದ ಜನವರಿ ೨೬ರಂದು ಅವರ ಮಿತ್ರರೂ ಶಿಷ್ಯರೂ ಒಪ್ಪಿಸಿದ ೩೬ ಬರೆಹಗಳ ಮತ್ತು ೩೬೬ ಪುಟಗಳ ಹೊತ್ತಗೆಯೇ ಈ ಬಾಗಿನ.  ಶ್ರೀಗಳಾದ ಎಂ.ಗೋವಿಂದ ಪೈ, ಎ.ಆರ್.ಕೃಷ್ಣ ಶಾಸ್ತ್ರಿ. ಡಿ.ವಿ.ಜಿ., ತೀ.ನಂ.ಶ್ರೀಕಂಠಯ್ಯ, ವಿ.ಕೃ.ಗೋಕಾಕ, ರಂ.ಶ್ರೀ.ಮುಗಳಿ, ವಿ.ಸೀತಾರಾಮಯ್ಯ, ಪು.ತಿ.ನ. ಮತ್ತು ಸಿ.ಕೆ.ವೆಂಕಟರಾಮಯ್ಯನವರ ಹರಕೆಗಳಿವೆ.  ಶ್ರೀ ರಂಗಣ್ಣನವರ ವೈಯಕ್ತಿಕ ವೃತ್ತಿಯ ಮತ್ತು ಸಾಹಿತ್ಯದ ಪರಿಚಯ ಮಾಡಿಕೊಡುವ ಐದು ಲೇಖನಗಳನ್ನು ಶ್ರೀಗಳಾದ ವಿ.ಎಲ್.ಡಿಸೌಜ, ಸಿ.ಡಿ.ಗೋವಿಂದರಾವ್, ಎಂ.ಎನ್.ಪಾರ್ಥಸಾರಥಿ, ಹೆಚ್.ಕೆ.ರಾಜಾರಾವ್ ಮತ್ತು ಎಸ್.ವಿ.ಪರಮೇಶ್ವರ ಭಟ್ಟರು ಬರೆದಿದ್ದಾರೆ.
ಬಾಗಿನ (ಕೃತಿ)
ಬಿ.ಎಂ.ಶ್ರೀಕಂಠಯ್ಯ ವಿ.ಕೃ.ಗೋಕಾಕ ಎಸ್.ವಿ.ರಂಗಣ್ಣ ವಿ.ಸೀತಾರಾಮಯ್ಯ